Бригада је по формацији била лака пешадијска, што је значило да се њена моћ огледала у пешадијским јединицама и минобацачким батеријама. По избијању рата у Босни, бројно стање бригаде је вишеструко превазилазило формацијске норме, јер су у бригаду мобилисани готово сви војни обавезници српске националности општине Сански Мост; тако је бригада до јесени 1992. године имала чак једанаст пешадијских батаљона, али са изразито неповољном старосном структуром. На инсистирање команде бригаде, команда Првог крајишког корпуса одобрава преустрој јединице у септембру 1992. године. Бригада тада (и до краја рата) има следећи састав: